
РЕШЕНИЕ
№ РС-572-23-008

	Днес, 24.01.2024 г., Комисията за противодействие на корупцията /КПК/, в състав:
            Заместник-председател: Антон Славчев
Член: Антоанета Цонкова
Член: Пламен Йоцов
	Член: Силвия Къдрева

У С Т А Н О В И:

Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество (ЗПКОНПИ) (отм.) във връзка с § 5, ал. 1 от Преходните и заключителни разпоредби (ПЗР) на Закона за противодействие на корупцията (ЗПК) (обн., ДВ бр. 84 от 06.10.2023 г.), образувано въз основа на Решение на Комисията за противодействие на корупцията и за отнемане на незаконно придобитото имущество (КПКОНПИ) № КИ-202 от 03.10.2023 г. по сигнал с рег. № ЦУ01/С-572/25.09.2023 г. на КПКОНПИ, към който е приобщен сигнал с вх. № ЦУ01/С-591/03.10.2023 г. на КПКОНПИ.
Производството е образувано срещу Йордан Йорданов в качеството му на кмет на Община Д. за мандат 2019-2023 година.
В сигнала се твърди, че в дневния ред на заседание на Общински съвет (ОбС) Д., проведено на 19.09.2023 г., кметът на Община Д. – Йордан Йорданов е внесъл докладна записка № 39, с която е предложил на общинския съвет да одобри Частично изменение на Общия устройствен план (ОУП) на гр. Д., с обхват поземлен имот № 72624.176.90 в землището на гр. Д., от територия „Обработваеми земи - трайни насаждения - Сст“ в зона „Терени за енергийни производства – Пел“, с устройствени параметри: Пл. застр. 50-80 %, Кинт 1-2,5, Пл. озел. 20-40%. От приложеното към докладната записка заявление до кмета на Община Д. за процедиране с вх. № 70-00-266/23.08.2023 г. (върху което има резолюция на кмета, с подпис и дата 24.08.2023 г.) става ясно, че изменението на плана е поискано от дружеството „***“ ЕООД, ЕИК: ***, но към докладната записка не са били приложени документи за собственост на имота, от които да е видно кой е неговият собственик и как е придобит. В мотивите на докладната записка не е посочено кой е заявителят, поискал изменението на ОУП. Обичайна практика, при такова процедиране е в мотивите на докладната записка да се съдържа информация за заявителя и към тях да са приложени документи за собственост на имота.
От извършена справка в Имотния регистър е било установено, че този имот е бил общинска собственост, видно от Акт за общинска собственост № 78, том № 3, вх. № 1105 от 18.02.2021 г., вписан в Службата по вписванията – гр. Д., но е бил продаден на търг от Община Д. на 18.10.2021 г., и към настоящия момент същият е собственост на дружеството „***“ ЕООД, в което съдружник е „***“ ЕООД с едноличен собственик на капитала майката на кмета Д. Г. Г..
На проведено на 19.09.2023 г. заседание на ОбС Д., общинският съвет със 16 гласа „за“ е приел решение, с което е одобрил частичното изменение на ОУП на гр. Д., с обхват ПИ 72624.176.90 в землището на гр. Д., от територия „Обработваеми земи – трайни насаждения – Сст“ в зона „Терени за енергийни производства – Пел“, с устройствени параметри: Пл. застр. 50-80 %, Кинт 1-2,5, Пл. озил. 20-40 %. Кметът не е присъствал на заседанието на общинския съвет.
Като доказателства към подадения сигнал са приложени копия на следните документи: Докладна записка от Йордан Йорданов; Протокол № 9 от 24.08.2023 г. на Общински експертен съвет по устройство на територията (ОЕСУТ) на Община Д.; Заявление с рег. № 70-00-1330/23.08.2023 г. на Община Д.; Протокол № 51/27.06.2023 г. на ОбС Д.; Решение № ВА105/ЕО/2023 г. за преценяване на необходимостта от извършване на екологична оценка на директора на Регионална инспекция по околната среда и водите (РИОСВ) – В.; Протокол от 21.08.2023 г. от проведено обществено обсъждане и приложени към него документи и Актуално състояние на „***“ ООД, ЕИК: *** и „***“ ЕООД, ЕИК: *** от Търговския регистър и регистър на юридическите лица с нестопанска цел (ТРРЮЛНЦ).
Към приобщения към производството сигнал с вх. № ЦУ01/С-591/03.10.2023 г. на КПКОНПИ са приложени заверени копия на следните документи: Протокол № 10 от 26.09.2023 г. от заседание на Постоянната комисия (ПК) „Предотвратяване и установяване конфликт на интереси и етика“ към ОбС Д.; Решение № 54-39/19.09.2023 г. на ОбС Д.; Заповед № 1440/21.09.2023 г. на Йордан Йорданов;  Извлечение от Протокол № 54/19.09.2023 г. по точка 39 от заседание на ОбС Д.; Решение № 54-44/19.09.2023 г. на ОбС Д.; Заповед № 1441/21.09.2023 г. на Йордан Йорданов; Докладна записка относно одобряване на Частично изменение на Общ устройствен план (ЧИ на ОУП) на Община Д. за ПИ 72624.176.90 в землището на град Д., от територия „ОБРАБОТВАЕМИ ЗЕМИ - ТРАЙНИ НАСАЖДЕНИЯ“ в зона „ТЕРЕНИ ЗА ЕНЕРГИЙНИ ПРОИЗВОДСТВА – Пел“; Протокол № 9 на Община Д., ОЕСУТ; Заявление за процедиране и одобряване с рег. № 70-00-1330/23.08.2023 г. на Община Д.; Решение № 51-25/27.06.2023 г. на ОбС Д.; Решение № ВА 105/ЕО/2023 г. за преценяване на необходимостта от извършване на екологична оценка; Протокол на основание чл. 127, ал. 1 от Закона за устройство на територията (ЗУТ) за обществено обсъждане от 21.08.2023 г.; Обяснителна записка към ЧИ на ОУП на Община Д. за поземлен имот с идентификатор № 72624.176.90 по КККР на гр. Д., общ. Д., област Д.; Частично изменение на ОУП на град Д. за поземлен имот с идентификатор № 72624.176.90 по КККР на гр. Д., общ. Д., област Д.; Широкообхватна извадка – фрагмент от ОУП град Д.; Решение № 51-25/27.06.2023 г. на ОбС Д.; Извлечение от Протокол № 51/27.06.2023 г. по точка 25 от заседание на ОбС Д.; Докладна записка относно Разрешаване изработването на ЧИ на ОУП и Подробен устройствен план - План за застрояване (ПУП-ПЗ) с обхват ПИ 72624.176.90, в землището на град Д.; Протокол № 7 на Община Д., ОЕСУТ от 08.06.2023 г.; Заявление за разрешаване за изработване на ПУП за част от населено място в обхват до един квартал (чл. 124а, ал. 2 от ЗУТ) от видовете по чл. 110, ал, 1, т. 1, 2 и 3 от ЗУТ с рег. № 70-00-1330/07.06.2023 г.; Искане за разрешаване изработване на проект на ЧИ на ОУП на Община Д. с обхват ПИ 72624.176.90 по КК и КР на гр. Д., Община Д., област Д.; Задание за изработване на ПУП-ПЗ за ПИ 72624.176.90 по КККР на град Д., Община Д., област Д.; Широкообхватна извадка фрагмент от ОУП град Д., с нанесено с точка приблизително местоположение на ПИ 72624.176.90, по действащата КК; Извадка – фрагмент от ОУП град Д., с нанесено с точка приблизително местоположение на ПИ 72624.176.90, по действащата КК; Скица предложение за ЧИ на ОУП и ПУП-ПЗ за обект „ПСД- ФЕЦ“; Удостоверение изх. № 20220105121527/05.01.2022 г. на Агенция по вписванията град Д.; Учредителен Акт на еднолично дружество с ограничена отговорност „***“ ЕООД; Договор за покупко-продажба на общински недвижим имот, Рег. №806; Решение № 18-18/23.02.2021 г. на ОбС  Д.; Извлечение от Протокол №18/23.02.2021 г. по точка 18 от заседание на ОбС Д.; Докладна записка относно Продажба на имот (земеделска територия), общинска собственост, по реда на Закона за общинската собственост; АОС № 5510/17.02.2021 г.; Скица на поземлен имот № 15-165144-17.02.2021 г., Поземлен имот с идентификатор № 72624.176.90; Удостоверение за характеристики на поземлен имот в Земеделска територия с изх. № 25-44160/17.02.2021 г. на Агенция по геодезия, картография и кадастър; Удостоверение за данъчна оценка по чл. 264, ал. 1 от ДОПК с изх. № 5803000550/17.02.2021 г.; Доклад за определяне цена на земя – частна общинска собственост с цел разпоредителна сделка за поземлен имот № 72624.176.90 от инж. С. Д.; Метод на сравнителните продажби за ПИ за Поземлен имот № 72624.176.90, област Д., Община Д., град Д. от инж. С. Д.; Инвестиционно предложение от М. М., управител на „***“ ЕООД с рег. № 70-00-636/23.03.2020 г.; Резюме на доклада; Протокол от търг № 3/02.04.2021 г.; Заповед № 463/02.04.2021 г. на Йордан Йорданов, кмет на Община Д.; копие Вестник „***“ от 17.03.2021 г.; Съдържание на тръжните документи за провеждане на търг № 3 за продажба на общински имот на 02.04.2021 г. от 10.00 часа в зала на Община град Д.; Заповед № 327/15.03.2021 г. на Йордан Йорданов, кмет на Община Д.; Обява на Община град Д. на основание чл. 35, ал. 1 от Закона за общинската собственост, чл. 45 от Наредбата за реда за придобиване, управление и разпореждане с общинско имущество; Условия за участие в Търг № 3/02.04.2021 г. от 10.00 часа за продажба и ред за провеждане на търга; График за провеждане на Търг №3 за покупко-продажба на общински недвижим имот на 02.04.2021 г.; Заявление за регистрация в публичен търг с явно наддаване за покупко-продажба на общински недвижим имот; Декларация за извършен оглед на имота; Сметка за възстановяване на внесената депозитна вноска; Договор за покупко-продажба на земеделска земя; АОС № 5510/17.02.2021 г.; Скица на поземлен имот № 15-176089/19.02.2021 г.; Удостоверение за данъчна оценка по чл. 264, ал. 1 от ДОПК за поземлен имот № 72624.176.90; Решение № 18-18/23.02.2021 г. на ОбС Д.; Документи за търг № 9 за Продажба на общински недвижими имоти; Договор за покупко-продажба на общински недвижим имот № 72624.176.90 с вх. рег. № 8922/18.10.2021 г., Акт. № 7, том XXV; Платежно нареждане № 774R1O0212880003 на „***“ АД; Платежно нареждане № 774В1O021287002V на „*** “ АД; Платежно нареждане № 774В1O02128700GK на „*** “ АД; Известие за доставка; Писмо с рег. № 70-00-1994/16.09.2021 г.; Списък № 1 за прехвърляне на депозитни вноски; Заповед № 1191#1/01.09.2021 г. на Йордан Йорданов, кмет на Община Д.; Протокол от търг № 9/27.08.2021 г.; Списък на участници в търг № 9; Заявление за регистрация в публичен търг с явно наддаване за покупко-продажба на общински недвижим имот на Т. Ц. Ц., представител на „Имкомерс 1“ ЕООД; Платежно нареждане, „Юробанк България“ АД, № 156891909; Фактура № 0000124088/24.08.2021 г.; Фискален бон от 24.08.2021 г.; Пълномощно от Т. Ц. Ц.; Декларация за извършен оглед на имота от Т. Ц. Ц.; Сметка за възстановяване на внесената депозитна вноска на Т. Ц.; Актуално състояние на „***“ ЕООД; Заявление за регистрация в публичен търг с явно наддаване за покупко-продажба на общински недвижим имот на Е. Х. Б., представител на „***“ ЕООД; Платежно нареждане, „***“ АД, № 774R1O0212360002; Фактура № 0000123924/18.08.2021 г.; Фискален бон от 18.08.2021 г.; Пълномощно от Е. Х. Б.; Декларация за извършен оглед на имота от Е. Х. Б.; Сметка за възстановяване на внесената депозитна вноска на Е. Х. Б.; Актуално състояние на „***“ ЕООД; Декларация по чл. 12, т. 2, във връзка с чл. 14 от Закона за предоставяне и установяване на конфликт на интереси от Г. Т. К.; Декларация по чл. 12, т. 2, във връзка с чл. 14 от Закона за предоставяне и установяване на конфликт на интереси от И. М. Т.; Декларация по чл. 12, т. 2, във връзка с чл. 14 от Закона за предоставяне и установяване на конфликт на интереси от А. А. В.; Декларация по чл. 12, т. 2, във връзка с чл. 14 от Закона за предоставяне и установяване на конфликт на интереси от Й. Р. Е.; Заповед № 1191/27.08.2021 г.; Съдържание на тръжните документи за провеждане на търг № 9 за продажба на общински имоти на 27.08.2021 г. от 14.00 часа в зала на Община Д.; Заповед № 1104/05.08.2021 г. на Йордан Йорданов, кмет на Община Д.; Извадка от Вестник *** от 10.08.2021 г.; Обява на Община Д. на основание чл. 35, ал. 1 от Закона за общинската собственост, чл. 45 от Наредбата за реда за придобиване, управление и разпореждане с общинско имущество; Условия за участие в Търг № 9/27.08.2021 г. от 14.00 часа за продажба и ред за провеждане на търга; График за провеждане на Търг № 9 за покупко-продажба на общински недвижим имот на 27.08.2021 г.; Заявление за регистрация в публичен търг с явно наддаване за покупко-продажба на общински недвижим имот; Декларация за извършен оглед на имота; Сметка за възстановяване на внесената депозитна вноска; Договор за покупко-продажба на земеделска земя; АОС № 5510/17.02.2021 г.; Скица на поземлен имот № 15-176089/19.02.2021 г.; Удостоверение за данъчна оценка по чл. 264, ал. 1 от ДОПК за поземлен имот № 72624.176.90 и Решение № 18-18/23.02.2021 г. на ОбС Д..
Допълнително с писмо вх. № КПК-КИ-29#2/27.10.2023 г. на КПК от председателя на ПК „Предотвратяване и установяване конфликт на интереси и етика“ към ОбС Д. са получени заверени копия на Решения № 170/28.10.2019 г. и № 202/03.11.2019 г. на Общинска избирателна комисия (ОИК) Д.; Удостоверение № 1/06.11.2019 г. на ОИК Д., Клетвен лист на Йордан Йорданов и Протокол № 1 от 07.11.2019 г. на ОбС Д..
 Служебно са извършени справки в Регистър НБД „Население“, ТРРЮЛНЦ и на интернет страницата на РИОСВ В..

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от физическо лице, с посочени три имена, адрес и е подписан.
Йордан Йорданов е избран за кмет на Община Д. на втори тур, видно от Решение № 202/03.11.2019 г. и Удостоверение за избран кмет на община № 1/06.11.2019 г. на ОИК Д.. Йорданов е подписал клетвен лист на 07.11.2019 година.
От извършена справка в НБД „Население“ е видно, че Д. Г. Г. е майка на Йордан Йорданов.
От справка в ТРРЮЛНЦ се установи, че Д. Г. е едноличен собственик на капитала и управител на „***“ ЕООД, ЕИК: ***. От същата справка е видно, че посоченото търговско дружество е записано като съдружник в „***“ ООД, ЕИК: ***, в което съдружници са „***“ ЕООД и Е. Ф. Е., който е и управител на дружеството.
Предметът на дейност на „***“ ООД е изграждане и екплоатация на фотоволтаични електроцентрали, производство на електроенергия от фотоволтаични и други възобновяеми енергийни източници, изграждане на енергопроизводствени мощности от възобновяеми енергийни източници, както и всяка друга дейност незабранена със закон. Като непарична вноска в капитала на дружеството е посочен недвижим имот, описан в актуалната скица като Поземлен имот (ПИ) с идентификатор: 72624.176.90 /седемдесет и две хиляди шестстотин двадесет и четири точка сто седемдесет и шест точка деветдесет/, находящ се в гр. Д., общ. Д., обл. Д. по Кадастралната карта и кадастралните регистри на гр. Д., одобрени със Заповед РД-18-15/12.05.2005 г. на изпълнителния директор на АГКК.
От извършена справка в НБД „Население“ се установи, че Йордан Йорданов не се намира в родствени връзки по права линия, по съребрена линия – до четвърта степен включително и по сватовство – до втора степен с Е. Ф. Е..

По преписката е представена докладна записка до ОбС Д. от Д. С. – заместник-кмет на Община Д., с която предлага на Общинския съвет да даде съгласие за продажба чрез публичен търг на ПИ с идентификатор 72624.176.90 по Кадастралната карта и кадастралните регистри на гр. Д., одобрени със Заповед РД-18-15/12.05.2005 г. на изпълнителния директор на Агенцията по геодезия, картография и кадастър, с площ 1 222 687,00 кв. м., трайно предназначение на територията: земеделска, начин на трайно ползване: друг вид поземлен имот без определено стопанско предназначение. Общински съвет Д. приема отправеното с докладната записка предложение като е постановено Решение 18-18 по Протокол № 18 от заседание на ОбС Д., проведено на 23 февруари 2021 година.
Със своя Заповед № 327/15.03.2021 г., Йордан Йорданов в качеството си на кмет на Община Д., нарежда на 02.04.2021 г. да се проведе търг с явно наддаване за продажба на ПИ с идентификатор: 72624.176.90, находящ се в гр. Д., общ. Д., обл. Д., като със заповедта е утвърдил и тръжната документация. Йорданов е подписал и обява за провеждане на търга. Със Заповед № 463/02.04.2021 г. Йорданов е назначил комисия, която да проведе същия. На 05.04.2021 г., Йордан Йорданов е одобрил Протокол от търг № 3/02.04.2021 г., от който е видно, че комисията предлага същият да бъде обявен за непроведен поради неявяване на нито един участник.
На 27.08.2021 г. от Община Д. е проведен нов търг за покупко-продажба на общински недвижим имот – ПИ с идентификатор: 72624.176.90, находящ се в гр. Д., общ. Д., обл. Д.. Йордан Йорданов е подписал Заповед № 1104/05.08.2021 г. за провеждане на търга при условия, определени в същата, като с нея утвърждава и документация за търг № 9/27.08.2021 година. Йорданов е утвърдил Протокол от търг № 9/27.08.2021 г., от който е видно, че тръжната комисия предлага дружеството „***“ ЕООД, ЕИК: 148020095 да бъде определено за спечелил търга участник. Издадена е Заповед № 1191#1/01.09.2021 г. на кмета на Община Д., с която определя горепосоченото дружество за спечелил търга участник. Изпратено е писмо с рег. № 70-00-1994/16.09.2021 г., подписано от Йорданов, до представител на „***“ ЕООД, с което е посочена дължимата от дружеството сума за спечелване на търга. Между Община Д. и „***“ ЕООД е сключен Договор за покупко-продажба на общински недвижим имот с вх. рег. № 8922/18.10.2021 г., Акт № 7, том XXV с предмет посочения по-горе поземлен имот, за сумата от 1 467 050.00 лева. За общината договорът е подписан от Йордан Йорданов – кмет на Община Д..
 „***“ е еднолично дружество с ограничена отговорност с едноличен собственик на капитала и управител – Е. Х. Б. 
От извършена справка в НБД „Население“ се установи, че Йордан Йорданов не се намира в родствени връзки по права линия, по съребрена линия – до четвърта степен включително и по сватовство – до втора степен с Е. Х. Б. 
От справка № 1590471/04.12.2023 г. чрез отдалечен достъп по данни за имот с идентификатор 72624.176.90 е видно, че собствеността на имота е прехвърлена чрез апорт на „***“ ООД на 15.02.2022 г., което обстоятелство, както и прехвърлянето на дялове от дружеството „***“ ООД на „***“ ЕООД, е вписано на 23.02.2022 година.
С рег. № 70-00-1330/07.06.2023 г. в Община Д. е постъпило Заявление за разрешение за изработване на подробен устройствен план (ПУП) за част от населено място в обхват до един квартал (чл. 124а, ал. 2 от ЗУТ) от видовете по чл. 110, ал. 1, т. 1, 2 или 3 от ЗУТ от „***“ ООД. Дружеството иска разрешаване изработването на ЧИ на ОУП и Подробен устройствен план – План за застрояване (ПУП-ПЗ) за „ФЕЦ“ за поземлен имот с идентификатор 72624.176.90. На 12.06.2023 г. на заявлението е поставена резолюция от Йордан Йорданов: „арх. Б. С.“. Заявлението е разгледано на заседание на Общински експертен съвет по устройство на територията (ОбЕСУТ) при Община Д., обективирано в Протокол № 7 от 08.06.2023 г. по т. 18. Експертният съвет изразявва становище, че искането е законосъобразно съгласно изискванията на чл. 131, ал. 1 от ЗУТ и предлага на кмета да внесе предложение до ОбС Д. за разрешаване изработването на заявеното изменение. Със своя докладна записка относно разрешаване на изработването на ЧИ на ОУП и ПУП-ПЗ с обхват ПИ с идентификатор 72624.176.90, в землището на гр. Д. Йорданов предлага проект на решение на ОбС Д.. След като е разгледал предложението на кмета на Община Д., ОбС Д. приема Решение № 51-25 по Протокол № 51/27.06.2023 г., съгласно което се разрешава изработването на ЧИ на ОУП на Община Д. за ПИ с идентификатор 72624.176.90, за промяна отреждането му от зона „Сст – ОБРАБОТВАЕМИ ЗЕМИ – ТРАЙНИ НАСАЖДЕНИЯ“ в зона „ТЕРЕНИ ЗА ЕНЕРГИЙНИ ПРОИЗВОДСТВА – Пел“. Дава съгласие на „***“ ООД, в качестовото им на заинтересовано лице, да изработят и процедират частичното изменение за своя сметка и възлага на кмета на Община Д. да извърши последващите съгласно закона действия.
С рег. № 70-00-1330/23.08.2023 г. в Община Д. е постъпило Заявление за процедиране и одобряване на ПУП за част от населено място в обхват до един квартал от „***“ ООД с обхват ПИ с идентификатор 72624.176.90, в землището на гр. Д.. На 24.08.2023 г. на заявлението е поставена резолюция от Йордан Йорданов: „арх. Б. С.“. Заявлението е разгледано на заседание на ОбЕСУТ при Община Д., обективирано в Протокол № 9 от 24.08.2023 г. по т. 8. Експертният съвет е постановил решение, съгласно което приема ЧИ на ОУП на Община Д. за ПИ с идентификатор 72624.176.90, за промяна от територия с режим „ОБРАБОТВАЕМИ ЗЕМИ – ТРАЙНО НАСАЖДЕНИЯ – Сст“ в зона „ТЕРЕНИ ЗА ЕНЕРГИЙНИ ПРОИЗВОДСТВА – Пел“. Със своя докладна записка Йордан Йорданов предлага на ОбС Д. да одобри предложеното ЧИ на ОУП и ПУП-ПЗ с обхват ПИ с идентификатор 72624.176.90, в землището на гр. Д.. След като е разгледал предложението на кмета на Община Д., ОбС Д. приема Решение № 54-39 по Протокол № 54/19.09.2023 г., съгласно което одобрява исканото часатично изменение и възлага на кмета на Община Д. да извърши последващите съгласно закона действия.
Йордан Йорданов, в качеството си на кмет на Община Д. е издал Заповед № 1440/21.09.2023 г., с която връща за ново обсъждане Решение № 54-39 по Протокол № 54/19.09.2023 г. на ОбС Д.. Решението е върнато с оглед констатирана от кмета вероятна негова нецелесъобразност, тъй като докладната записка, с която е включено в дневния ред за заседанието на общинския съвет, проведено на 19.09.2023 г., не е разгледана в Постоянната комисия „Предотвратяване и установяване на конфликт на интереси“. В заповедта е посочено, че решението се връща за да се избегнат всякакви съмнения в обществото и гражданите на град Д. относно евентуални правонарушения или накърняване на добрите нрави, както и да се избегнат всякакви съмнения относно пораждането и/или съмнението за евентуален конфликт на интереси.

Въз основа на така изяснената фактическа обстановка Комисията за противодействие на корупцията установи  следното от правна страна:

           Сигнал с рег. № ЦУ01/С-572/25.09.2023 г. на КПКОНПИ и приобщеният към производството сигнал с рег. № ЦУ01/С-591/03.10.2023 г. на КПКОНПИ са подадени от физически лица, идентифицирани по реда на чл. 48, ал. 1, т. 1 от ЗПКОНПИ (отм.). 
            За да е осъществен конфликт на интереси по смисъла на чл. 52 от ЗПКОНПИ (отм.), следва да са кумулативно налични три предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба, както и упражнено властническо правомощие, повлияно от този частен интерес.
Легалните дефиниции на понятията „частен интерес“ и „облага“ се съдържат в чл. 53 и чл. 54 от ЗПКОНПИ (отм.). Частен интерес е всеки интерес, който води до облага от материален или нематериален характер за лицето, заемащо висша публична длъжност, или за свързаното с него лице, т.е. за да е налице частен интерес, следва да има реална възможност за реализиране на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие. 
В качеството си на кмет на Община Д., Йордан Йорданов е лице, заемало висша публична длъжност по смисъла на чл. 6, ал. 1, т. 32 от ЗПКОНПИ (отм.), респективно лице, заемащо публична длъжност по чл. 6, ал. 1, т. 32 от Закона за противодействие на корупцията (ЗПК) и компетентна да се произнесе относно наличието или липсата на конфликт на интереси по отношение на същия е Комисията за противодействие на корупцията.
         Съобразно относимите към настоящия случай разпоредби на ЗПКОНПИ (отм.), при наличието на този първи елемент от състава на конфликта на интереси (субект на нарушението), определящо за съществуването на такъв е проявяването на конкретно поведение от страна на субекта при изпълнение на произтичащите от длъжността му правомощия, както и дали съществува обективна възможност това конкретно поведение да е повлияно от частен интерес – личен или на свързано по смисъла на закона лице.
С оглед на установената родствена връзка от първа степен по права линия между Йордан Йорданов и Д. Г. – негова майка, се установява и свързаност между двамата по смисъла на § 1, т. 15, б. „а“ от ДР на ЗПКОНПИ (отм.).
Тъй като Д. Г. е едноличен собственик на капитала и управител на „***“ ЕООД, то може да се направи и обоснован извод, че всяко упражнено от Йордан Йорданов в качеството му на кмет на Община Д. правомощие по служба по отношение на дружеството ще рефлектира и в патримониума на свързаното с него лице и негова майка – Д. Г.. Фактът, че „***“ ЕООД е съдружник в „***“ ООД не може да обоснове пряка свързаност между Йорданов и дружеството, доколкото всяко търговско дружество е самостоятелно юридическо лице.
Не се установи между Йордан Йорданов от една страна и Е. Б. и Е. Е. да са налице родствени връзки, с оглед на което не се установи и наличието на свързаност помежду им по смисъла на § 1, т. 15, б. „а“ от ДР на ЗПКОНПИ (отм.). В тази връзка липсва свързаност по смисъла на § 1, т. 15, б. „б“ от ДР на ЗПКОНПИ (отм.) между Йорданов от една страна и „***“ ЕООД и „***“ ООД от друга, на които дружества съответно Багдасарян и Ешереф са управители.
	В подадените до КПКОНПИ сигнали са изразени съмнения по отношение на упражнените от Йордан Йорданов в качеството му на кмет на Община Д.  правомощия по служба, касаещи ПИ с идентификатор: 72624.176.90, находящ се в гр. Д., общ. Д., обл. Д. по Кадастралната карта и кадастралните регистри на гр. Д., одобрени със Заповед РД-18-15/12.05.2005 г. на изпълнителния директор на АГКК.
	От събраните по преписката документи се установи, че Йорданов е упражнил правомощия във връзка със заеманата от него висша публична длъжност – кмет на Община Д., като е подписал Заповед № 327/15.03.2021 г., утвърдил е тръжна документация към нея, подписал е обява за провеждане на търг във връзка със заповедта, Заповед № 463/02.04.2021 г., одобрил е Протокол от търг № 3/02.04.2021 г., подписал е Заповед № 1104/05.08.2021 г., утвърдил е документация за търг № 9/27.08.2021 г. и Протокол от търг № 9/27.08.2021 г., подписал е Заповед № 1191#1/01.09.2021 г., писмо с рег. № 70-00-1994/16.09.2021 г. на Община Д. и е сключил Договор за покупко-продажба на общински недвижим имот с вх. рег. № 8922/18.10.2021 година.
	Горепосочените правомощия са упражнени от Йорданов при липсата на частен интерес, негов или на свързано с него лице. Това е така, защото на първо място упражнените правомощия се отнасят до провеждането на търг с явно наддаване – заповеди за провеждане на търга, утвърждаване на необходимата за участие в същия документация, подписване на обява за информиране на обществеността и заинтересованите страни за провеждането му, както и заповеди за назначаване на комисия която да проведе търга и съответно утвърждаване на протоколи, обективиращи работата на комисията. Тези правомощия са във връзка с процедурата по провеждане на въпросния търг. Търгът с явно наддаване предполага възможност за участие на неограничен брой участници в същия и по тази причина не може да бъде идентифициран конкретен частен интерес. На следващо място се установи, че между спечелилия търга участник – „***“ ЕООД, съответно неговият едноличен собственик и управител – Е. Б., от една страна и Йордан Йорданов от друга не е налице свързаност по смисъла на § 1, т. 15 от ДР на ЗПКОНПИ (отм.), с оглед на което не може да се обоснове и частен интерес от сключения между страните Договор за покупко-продажба на общински недвижим имот с вх. рег. № 8922/18.10.2021 година.
	От изложеното дотук следва, че в конкретния случай са налице само две от предпоставките за „конфликт на интереси“ по отношение на Йордан Йорданов, в качеството му на кмет на Община Д. – лице, заемащо висша публична длъжност и упражнени от лицето правомощия по служба. Не е налице обаче последната предпоставка – наличието на частен интерес. Липсата на частен интерес на лицето, заемащо висша публична длъжност или на свързано с него лице при упражняването на правомощията или задълженията му по служба, изключва наличието на нарушение на разпоредбите на Глава Осма, Раздел II от ЗПКОНПИ (отм.), съответно и възможността за възникване на конфликт на интереси.
	
	Йордан Йорданов е упражнил свои правомощия по служба и като е поставил 2 резолюции „арх. Б. С.“, съответно на 12.06.2023 г. върху Заявление за разрешение за изработване на ПУП от „***“ ООД с рег. № 70-00-1330/07.06.2023 г. на Община Д. и на 24.08.2023 г. върху Заявление за процедиране и одобряване на ПУП от „***“ ООД с рег. № 70-00-1330/23.08.2023 г. на Община Д., внесъл е две докладни записки в ОбС Д. с предложения за приемане на решения на общинския съвет съгласно заявленията от „***“ ООД и е подписал Заповед № 1440/21.09.2023 година. И в случая описаните правомощия са упражнени от Йорданов при липсата на частен интерес, негов или на свързано с него лице, доколкото липсва свързаност между него от една страна и дружеството и управителя му от друга. 
	Във връзка с изложеното и в конкретния случай са налице само две от предпоставките за „конфликт на интереси“ по отношение на Йордан Йорданов, в качеството му на кмет на Община Д. – лице, заемащо висша публична длъжност и упражнени от лицето правомощия по служба. Не е налице обаче последната предпоставка – наличието на частен интерес. Липсата на частен интерес на лицето, заемащо висша публична длъжност или на свързано с него лице при упражняването на правомощията или задълженията му по служба по конкретен повод, изключва наличието на нарушение на разпоредбите на Глава Осма, Раздел II от ЗПКОНПИ (отм.), съответно и възможността за възникване на конфликт на интереси.
	
Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на частен интерес – негов или на свързано с него лице, от упражнените правомощия по служба от Йордан Йорданов, в качеството му на кмет на Община Д..
Съгласно разпоредбата на § 5, ал.1 от ПЗР на ЗПК, неприключилите до влизането в сила на ЗПК (обн. ДВ, бр. 84 от 06.10.2023 г.) производства по установяване на конфликт на интереси и налагане на административни наказания, се довършват по досегашния ред от Комисията.
Предвид изложеното и на основание чл. 92, ал. 1 и ал. 2 от ЗПК, във вр. с § 5, ал. 1 и § 7, ал. 2 от ПЗР на ЗПК, Комисията за противодействие на корупцията

РЕШИ:
[bookmark: _wu99ukdtr0wa]
НЕ УСТАНОВЯВА конфликт на интереси по отношение на Йордан Йорданов с ЕГН: ***, кмет на Община Д. и лице, заемало висша публична длъжност по смисъла на чл. 6, ал. 1, т. 46 от ЗПКОНПИ (отм.), във връзка с това, че е подписал Заповед № 327/15.03.2021 г., утвърдил е тръжна документация към нея, подписал е обява за провеждане на търг съгласно заповедта, Заповед № 463/02.04.2021 г., одобрил е Протокол от търг № 3/02.04.2021 г., подписал е Заповед № 1104/05.08.2021 г., утвърдил е документация за търг № 9/27.08.2021 г. и Протокол от търг № 9/27.08.2021 г., подписал е Заповед № 1191#1/01.09.2021 г., писмо с рег. № 70-00-1994/16.09.2021 г. на Община Д., сключил е Договор за покупко-продажба на общински недвижим имот с вх. рег. № 8922/18.10.2021, поставил е две резолюции „арх. Б. С.“, съответно на 12.06.2023 г. върху Заявление с рег. № 70-00-1330/07.06.2023 г. на Община Д. и на 24.08.2023 г. върху Заявление с рег. № 70-00-1330/23.08.2023 г. на Община Д., внесъл е в ОбС Д. две докладни записки във връзка със същите заявления и е подписал Заповед № 1440/21.09.2023 г., поради липса на частен интерес – негов или на свързано с него лице по смисъла на § 1, т. 15 от ДР на ЗПКОНПИ (отм.).

Препис от Решението да се изпрати на Окръжна прокуратура Д., с оглед преценка за реализиране на правомощията ѝ по чл. 76, ал. 2 от ЗПКОНПИ (отм.), съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове.

